മലവെള്ളം പാഞ്ഞെത്തുന്ന വിഡിയോ പകര്ത്തി ഫൗസിയ, ബന്ധുവിന് അയച്ചുകൊടുത്തു: പിന്നാലെ ദുരന്തം ഇടുക്കി: കൊക്കയാര് പഞ്ചായത്തില് ഉരുള്പൊട്ടല് നടന്ന സ്ഥലത്തെ തിരച്ചിലില് കാണാതായ നാലു കുട്ടികള് ഉള്പ്പെടെ ആറുപേരുടെ മൃതദേഹങ്ങള് ഇന്നലെ കണ്ടെത്തിയിരുന്നു. ഷാജി ചിറയില് 55, ചേരിപ്പുറത്ത് സിയാദിന്റെ ഭാര്യ ഫൗസിയ 28, മകന് അമീന് സിയാദ് 7, മകള് അംന സിയാദ് 7, കല്ലുപുരയ്ക്കല് ഫൈസലിന്റെ മക്കളായ അഫ്സാന് ഫൈസല്8, അഹിയാന് ഫൈസല് 4 എന്നിവരുടെ മൃതദേഹങ്ങളാണ് കണ്ടെത്തിയത്. മണ്ണില് പുതഞ്ഞ കുട്ടികളുടെ മൃതദേഹങ്ങള് ഓരോന്നായി കണ്ടെടുക്കുമ്ബോള് രണ്ട് കുട്ടികള് പരസ്പരം കെട്ടിപ്പിടിച്ച നിലയിലായിരുന്നതായി ദൃക്സാക്ഷികള് പറയുന്നു. അതേസമയം ഉരുള്പൊട്ടല് ഉണ്ടാകുന്നതിന് തൊട്ടുമുന്പ് സിയാദിന്റെ ഭാര്യ ഫൗസിയ പകര്ത്തിയ ദൃശ്യങ്ങളാണ് ഇപ്പോള് പുറത്തുവരുന്നത്. മലവെള്ളം കുത്തിയൊലിക്കുന്നതിന്റെ ദൃശ്യങ്ങളാണ് ഫൗസിയ പകര്ത്തിയത്. ഇത് ബന്ധുവിന് വാട്സ്ആപ്പില് അയച്ചുകൊടുത്തിരുന്നു. തൊട്ട് പിന്നാലെയാണ് കലിതുള്ളി പാഞ്ഞെത്തിയ മലവെള്ളം ഫൗസിയയുടെ രണ്ട് മക്കളുടേയും ജീവന് എടുത്തത്. മലവെള്ളം കുത്തിയൊലിക്കുന്നതിന്റെ ദൃശ്യങ്ങളാണ് വിഡിയോയിലുള്ളത്. ഉരുള്പൊട്ടലില് മരിച്ച അംന സിയാദ്, അഫ്സാന് ഫൈസല് എന്നിവരെയും വിഡിയോയില് കാണാം. വിഡിയോ പകര്ത്തി മിനിറ്റുകള്ക്കകം ഉരുള്പൊട്ടലില് വീടും 5 കുടുംബാംഗങ്ങളും മണ്ണിനടിയിലായി. അതേസമയം, കൊക്കയാറിലെ ഉരുള്പൊട്ടലില് കാണാതായ ഏഴുവയസുകാരന് സച്ചു ഷാഹുലിന് വേണ്ടി തെരച്ചില് പുനരാരംഭിച്ചു. മൂന്ന് എന്ഡിആര്എഫ് സംഘം, മൂന്ന് ഫയര്ഫോഴ്സ് യൂണിറ്റ്, പൊലീസ്, സന്നദ്ധസംഘടനകള് എന്നിവ സംയുക്തമായാണ് തെരച്ചില് നടത്തുന്നത്.രാവിലെ മുതല് കൊക്കയാറില് മഴ ദുര്ബലമായത് രക്ഷാപ്രവര്ത്തനത്തിന് അനകൂലമായി. ഹിറ്റാച്ചി ഉള്പ്പെടെ എത്തിച്ച് മണ്ണുമാറ്റിയാണ് തെരച്ചില് നടത്തുന്നത്